Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Ezenkívül a helyi önkormányzatokról szóló 1990. évi LXV. törvény az önkormányzatok feladatává teszi az
Paragraph Index: 1262

2. A közfeladatot ellátó szervek szakmai tevékenységére, „annak eredményességére is kiterjedõ értékelésére” vonatkozó adatok – az Avtv. 19. § (2) bekezdése szerint – közérdekû adatnak minõsülnek. A törvény értelmében maguknak a kórházaknak lenne kötelességük ilyen adatokat nyilvánosságra hozni. A kórházak kezelésében elsõsorban a statisztikai adatszolgáltatás adatai vannak. Az Avtv. azonban azt is megköveteli, hogy a közfeladatot ellátó szervek pontosan tájékoztassák a közvéleményt, az általuk közzétett adatok legyenek pontosak. Az egyes kórházak statisztikai adatai azonban „nyers” adatok, önmagukban alig vagy egyáltalán nem alkalmasak az összehasonlításra. Egészségügyi szakmai kérdésekben jómagam is laikus vagyok. Ennek ellenére bizonyára nem kell hosszabban magyaráznom, hogy – a példánál maradva – egy infarktus túlélését milyen sok tényezõ befolyásolhatja. Az érintett korától, általános egészségi állapotától kezdve az orvosi segítség igénybevételéig eltelt idõn át egészen az orvosi beavatkozás „minõségéig”. Nagyobb léptékben nézve: egy olyan régióban, ahol a lakosság általános egészségi állapota az átlagnál rosszabb, és esetleg infrastrukturálisan is elmaradottabb a térség, akkor is rosszabb lehet a halálozási mutató, ha a legkiválóbb orvosok a leglelkiismeretesebben, a legmodernebb eszközöket és gyógyszereket felhasználva foglalkoznak a betegekkel. Az OEP 2002-tõl kezdõdõen arra vállalkozott, hogy kialakítson egy olyan úgynevezett indikátorrendszert, amely lehetõvé teszi az egyes egészségügyi szolgáltatási szakterületek teljesítményének elemzését, illetve a szolgáltatások minõségének mérését és értékelését. E folyamat eredménye lehet (és a program célja) az egyes kórházak közötti ellátásbeli különbségek mérséklése, a szolgáltatások színvonalának általános emelése. Az OEP is tisztában van az egyes indikátorok megbízhatóságának határaival. Az errõl szóló anyagban például a következõkkel jellemzik a programot: – az „indikátorok értékeit az ellátás minõségétõl független tényezõk is alakíthatják, illetve a 'legjobb eredmény' sokszor nem meghatározható”; – „nincs sehol [értsd: a világban] olyan mutató, amely egyértelmûen beazonosítaná az úgynevezett 'jó' vagy „rossz” kórházakat”; – „az indikátorok értékeibõl általában nem következik egyértelmûen, milyen az ellátás minõsége egy adott ellátási területen”; – „a betegösszetétel változékonysága is befolyásolhatja az indikátorok értékeit”; stb. Az OEP – a fentiek miatt – nem törekszik arra, hogy a kapott eredmények alapján az intézményeket „minõsítse” vagy rangsorolja. A program jelenlegi szakaszában egyrészt az indikátorok, másrészt a felhasznált adatok minõségének javítása zajlik. Ez olyan tudományos, illetve szakmai kérdés, amelyet az orvosi szakmai testületekre, illetve a tudomány mûvelõire kell bízni. Abban az esetben azonban, ha a szakmai közvéleményben kialakul egy konszenzus vagy egy uralkodó álláspont az indikátorokról (azok tartalmáról, mérésükrõl, beleértve az egyes indikátorok értelmezési tartományát is stb.), az indikátorok értékeit a kórházak azonosítására alkalmas módon is nyilvánosságra lehet, illetve kell hozni. A nyilvánosságra hozott adatok helyes értelmezéséhez azonban minden esetben szükség lesz az indikátorokkal kapcsolatos ismeretekre is! Enélkül bármiféle „rangsor” szubjektív, és a valóságos helyzettõl eltérõ következtetésekre vezethet. Tisztelt […]! Megértve a „köz” azon igényét, hogy szeretné tudni, „melyik kórházban mennyi a túlélési esély”, mégis óvatosságra, bölcsességre intenék. Ha ki is alakul szakmai konszenzus egy indikátor tekintetében, és összehasonlíthatóvá is válik az egyes kórházak tevékenysége, ez még nem jelent garanciát arra, hogy az egyes betegek esetében is jobbak vagy rosszabbak lesznek a túlélés esélyei. Ez ugyanis alapvetõen a saját egészségi állapotunktól, nem pedig különbözõ „rangsoroktól” függ. Végezetül engedje meg, hogy szíves tájékoztatásul mellékeljem Önnek az indikátorprogram célját, módszereit és az eddigi eredményeket tartalmazó dokumentumokat (megtalálhatók az OEP http://www.oep.hu/portal/ page?_pageid=35,36252&_dad=portal&_schema=PORTAL) oldalán is. Budapest, 2005. április 20. Üdvözlettel: Dr. Péterfalvi Attila (546/A/2005) 2006/162/II. szám [Állásfoglalás: az intézkedést kezdeményezõ dokumentum nyilvánossága az Avtv. alapján jogszerûen korlátozható] […] Tisztelt […]! Az Informatikai és Hírközlési Minisztérium közérdekû adatkezelését érintõ panaszát kivizsgáltam, ennek eredményérõl az alábbiakban tájékoztatom: Panaszának eredményes kivizsgálása érdekében helyszíni vizsgálat keretében két munkatársam 2005. április 27-én tájékoztatást kért az Informatikai és Hírközlési Minisztérium sajtófõnökétõl, valamint a Jogi, Szolgáltatási Önálló Fõosztály vezetõjétõl. A Minisztérium munkatársai rendelkezésemre bocsátották a Millenáris Kht. mûködésével kapcsolatban Öntõl kapott adatkérések, valamint a Minisztérium erre adott válaszainak másolatát, ezen felül a Kht. egykori ügyvezetõjének azt a levelét, melynek közlését a Minisztérium a személyes adatok védelmérõl és a közérdekû adatok

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes